
Atklātā konkursa “Helikopteru rezerves daļu piegāde (4 gadus)”   (Id. Nr. VRS 2024/08-03-AVP) nolikuma





2. pielikums
VISPĀRĪGĀ VIENOŠANĀS
par helikopteru rezerves daļu piegādi (4 gadus)
Rīgā

2024. gada ___.________









 





Valsts robežsardze, vienotais reģistrācijas kods: 90000086402 (turpmāk — Pircējs),  tās priekšnieka vietnieka (Galvenās pārvaldes priekšnieka) [vārds, uzvārds] personā, kurš rīkojas uz Valsts robežsardzes 2017. gada 27. decembra reglamenta Nr. 32 “Valsts robežsardzes reglaments”  pamata, no vienas puses, un 
[Iepirkuma procedūras uzvarētāja nosaukums], [vienotais reģistrācijas kods], tās [pilnvarotās personas amats, vārds, uzvārds] personā, kurš rīkojas saskaņā ar [pilnvarojumu apliecinošā dokumenta nosaukums];

2...........(saskaņā ar atklāta konkursa rezultātiem nākamā Pārdevēja dati),
turpmāk tekstā katrs atsevišķi saukts — Pārdevējs, no otras puses, 

Pircējs un Pārdevējs turpmāk katrs atsevišķi saukts — Līdzējs vai visi kopā — Līdzēji,
lai nodrošinātu Valsts robežsardzes uzdevumu un funkciju izpildi un pamatojoties uz Valsts robežsardzes rīkotā atklātā konkursa “Helikopteru rezerves daļu piegāde (4 gadus)” (Id. Nr. VRS 2024/08-03-AVP) rezultātiem (turpmāk — Iepirkums), 
noslēdz šo vienošanos (turpmāk —Vienošanās).
1. Termini
1.1. Helikopteri — Pircēja rīcībā esošais helikopters “Agusta 109E Power” (sērijas numurs – 11700) ar diviem turbo dzinējiem “Pratt & Whitney Canada PW206C” (sērijas numuri attiecīgi – PCE-BC0659 un PCE-BC0658); helikopters “Agusta 109E Power” (sērijas numurs – 11704) ar diviem turbo dzinējiem “Pratt & Whitney Canada PW206C” (sērijas numuri attiecīgi – PCE-BC0657 un PCE-BC0661); helikopters “Agusta Bell 206B” (sērijas numurs – 8380 ar turbo dzinēju Rollce Royce (Allison) 250-C20B, ser.Nr. CAE- 832043); helikopters “Agusta Bell 206B” (sērijas numurs – 8599 ar turbo dzinēju Rollce Royce (Allison) 250-C20B, ser.Nr. CAE- 832140); helikopters “AW119Kx” (ar turbo dzinēju “Pratt & Whitney PT6B-37A”).
1.2. Helikopters — viens no Vienošanās 1.1. punktā minētajiem helikopteriem.
1.3. Rezerves daļas — Helikoptera rezerves daļas, kas norādītas tehniskajā specifikācijā (turpmāk — Tehniskā specifikācija, Vienošanās 1. pielikums), kā arī citas rezerves daļas saskaņā ar Helikoptera tehnisko dokumentāciju.
1.4. Rezerves daļas ar atjaunotu resursu — Helikoptera sastāvdaļas, kurām saskaņā ar Helikoptera ražotāja tehnisko dokumentāciju ir veiktas atbilstošas inspekcijas un remonts, un šo darbību rezultātā rezerves daļām ir atjaunots lidojumderīgums.
1.5. Bāze — Pircēja aviācijas tehniskā bāze “Jaunsmilgās”, Runtorta, Isnaudas pagastā, Ludzas novadā, Latvijas Republikā. 
1.6. CAA — Latvijas Republikas vai citas Eiropas Savienības dalībvalsts Civilās aviācijas aģentūra.

1.7. KR — 2014. gada 26. novembra Komisijas regula (ES) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu”.

1.8. Uzaicinājums — Pircēja pieprasījums Pārdevējam par Rezerves daļu piegādi (REQUEST FOR QUOTATION).

1.9. Oferte — Vienošanās noteikumiem atbilstošs Pārdevēja komercpiedāvājums par Rezerves daļu piegādi, kas ir adresēts Pircējam (OFFER). 
1.10. Akcepta vēstule — Pircēja dokuments, ar ko Pircējs izsaka savu piekrišanu Ofertei (ACCEPTANCE OF OFFER).
1.11. Līgums — no Ofertes un Akcepta vēstules izrietošas līgumsaistības.

1.12. Attaisnojuma dokuments — atbilstoši Latvijas Republikas, Eiropas Savienības dalībvalsts vai trešās valsts nacionālo normatīvo aktu prasībām noformēts rēķins angļu vai latviešu valodā (INVOICE).
1.13. Piegādes vieta — Bāze vai cita Uzaicinājumā norādītā piegādes vieta Eiropas valstī (adrese).
1.14. DDP (piegādāts ar nodevas samaksu) — saskaņā ar INCOTERMS 2020 noteikumiem Rezerves daļu piegādi Pārdevējs veic uz Uzaicinājumā norādīto Piegādes vietu un uzņemas visus izdevumus un visu risku, kas saistīts ar Rezerves daļu aizvešanu uz Piegādes vietu, un tam ir pienākums nomuitot preces ne tikai eksportam, bet arī importam, samaksāt visas nodevas gan par eksportu, gan importu un nokārtot visas muitas formalitātes. 
1.15. EXW — saskaņā ar INCOTERMS 2020 noteikumiem Pircējs pats organizē Rezerves daļu saņemšanu Pārdevēja noteiktajā vietā (noliktavā) un nodrošina piegādi uz attiecīgo Piegādes vietu.
2. Vienošanās priekšmets
2.1. Vienošanās priekšmets ir:

2.1.1. kārtība, kādā Pircējs izvēlas Pārdevēju, kas katra Rezerves daļu pasūtījuma ietvaros piegādās Rezerves daļas;

2.1.2. Rezerves daļu pasūtīšanas, piegādes un apmaksas kārtība.

2.2. Pircējs slēdz Vienošanos ar __ (skaitlis vārdiem) Pārdevējiem par Rezerves daļu piegādi.

2.3. Pircējs un Pārdevēji vienojas, ka Rezerves daļas tiek piegādātas saskaņā ar Tehniskās specifikācijas prasībām.
3. Līguma noslēgšanas kārtība
3.1. Katram Rezerves daļu pasūtījumam Pircējs nodrošina Pārdevēja izvēles procedūras organizēšanu (pēc nepieciešamības).
3.2. Pircējs pirms Līguma noslēgšanas organizē Oferšu vērtēšanu kārtībā, kas ir noteikta ar Vienošanos (turpmāk — Oferšu vērtēšana).
3.3. Rezerves daļu pasūtījumu Pircējs veic, nosūtot Pārdevēja atbildīgajai personai pa e-pastu Uzaicinājumu (Uzaicinājuma paraugs — 3. pielikums) iesniegt Oferti, norādot Ofertes iesniegšanas termiņu, Rezerves daļas nosaukumu, numuru, daudzumu, Piegādes vietu, nepieciešamo piegādes laiku, piegādes veidu atbilstoši INCOTERMS 2020 prasībām un informāciju par vērtēšanas kritēriju aprēķināšanas algoritmu. 
3.4. Par Uzaicinājuma nosūtīšanas apliecinājumu kalpo izdruka no attiecīgā e-pasta informācijas sistēmas (e-pasts).
3.5. Pircējs katrā atsevišķajā Uzaicinājumā nosaka Oferšu vērtēšanas kritērijus atbilstoši Valsts robežsardzes uzdevumu izpildei nepieciešamajām Helikoptera lidojumderīguma atjaunošanas steidzamības, finanšu lietderības izlietojuma un ekonomijas prasībām.

3.6. Uzaicinājuma vērtēšanas kritēriju aprēķināšanas algoritmiem piešķir maksimālo punktu skaitu:

3.6.1. Rezerves daļu piegādes termiņam — tiek aprēķināta pasūtīto Rezerves daļu piegādes termiņu kopējā summa (uz norādīto Piegādes vietu, vai uz Pārdevēja noliktavas adresi EXW gadījumos): no 1 līdz 99 punkti (P1);

3.6.2. Rezerves daļu kopējai cenai (Ofertes kopējā cena, ieskaitot piegādes izmaksas, izņemot EXW): no 1 līdz 99 punkti (P2).

3.7. Pārdevējs pēc Uzaicinājuma saņemšanas, ievērojot Uzaicinājumā norādīto termiņu, nosūta Pircēja kontaktpersonai Oferti. Iesniedzot Oferti, Pārdevējs ievēro šādas prasības:

3.7.1. piedāvātā Rezerves daļas cena var būt zemāka, bet tā nedrīkst pārsniegt Finanšu piedāvājumā noteikto cenu;
3.7.2. norāda Rezerves daļu daudzumu un pārdošanas cenu par vienu vienību un kopējo cenu euro bez pievienotās vērtības nodokļa (turpmāk – PVN);
3.7.3. norāda Rezerves daļas piegādes izmaksas (kurjerpasta pakalpojumi, kuru cenas nav lielākas par  attiecīgā laika brīža vidējām tirgus cenām, izņemot EXW gadījumos), norāda piegādes veidu atbilstoši INCOTERMS 2020 prasībām, kurjerpasta pakalpojuma veidu (Standart/Express vai ekvivalents), paredzamo Rezerves daļu piegādes laiku, Uzaicinājuma reģistrācijas numuru un datumu;
3.7.4. norāda kopējo summu, ieskaitot Vienošanās 3.7.2. — 3.7.3. apakšpunktos noteikto, par kādu Pārdevējs apņemas veikt piegādi;
3.7.5. piedāvātās cenas par Finanšu piedāvājumā neparedzētām Rezerves daļām tiek noteiktas, ņemot vērā attiecīgā laika:
3.7.5.1. Rezerves daļu ražotāja cenrādi un piešķirto atlaidi — jaunām Rezerves daļām atbilstoši Finanšu piedāvājumā norādītajai atlaidei;

3.7.5.2. esošās tirgus cenas — Rezerves daļām ar atjaunotu resursu.

3.7.6. Pārdevējs iesniedz Oferti pa pastu vai uz e-pastu,  parakstot Oferti ASIC, EDOC vai PDF formātā ar drošu elektronisko parakstu atbilstoši Eiropas Parlamenta un Padomes Regulas (ES) 910/2014 (2014.gada 23.jūlija) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK;
Piezīme: elektroniskajam parakstam ir kvalificēts sertifikāts, kurš  atbilst vismaz vienam no šādiem nosacījumiem:

1) to izsniedzis Eiropas Savienības dalībvalsts uzraudzības iestādē reģistrēts uzticams sertifikācijas pakalpojumu sniedzējs;

2) to saskaņā ar Regulas Nr. 910/2014/ES 14. pantu izsniedzis uzticams sertifikācijas pakalpojumu sniedzējs, kas veic uzņēmējdarbību trešā valstī.

3.7.7. Pārdevēja Ofertē norādītās cenas ir spēkā 30 (trīsdesmit) kalendārās dienas.
3.8. Pircēja atbildīgā persona, saņemot Oferti:

3.8.1. pārbauda Ofertes atbilstību Uzaicinājuma un Vienošanās prasībām;

3.8.2. pārbauda, lai Ofertē norādītās cenas nepārsniegtu Finanšu piedāvājumā noteiktās cenas;

3.8.3. pārbauda, lai Ofertē norādītās cenas, kas nav noteiktas Finanšu piedāvājumā, būtu piedāvātas atbilstoši Vienošanās prasībām;
3.8.4. pieprasa no Pārdevēja novērst Ofertes neatbilstības, ja tādas konstatētas; 

3.8.5. nodrošina Ofertes, kura atbilst Uzaicinājuma un Vienošanās prasībām, reģistrāciju.
3.9. Pircējs vērtē tādas Ofertes, kuras iesniegtas un reģistrētas Uzaicinājumā norādītajā termiņā. Atsevišķos gadījumos, kad ir saņemts Pārdevēja pamatots lūgums, Pircēja atbildīgā persona var atļaut pagarināt Ofertes iesniegšanas termiņu visiem Pārdevējiem.

3.10. Pēc Oferšu reģistrācijas Pircēja atbildīgā persona izvērtē saņemtās Ofertes atbilstoši Uzaicinājumā noteiktajiem vērtēšanas kritēriju aprēķināšanas algoritmiem. 

3.11. Kritēriji par Rezerves daļu piegādes termiņu (piegādes termiņu kopējā summa) (P1) un Ofertes kopējo cenu (P2) tiek vērtēti atbilstoši formulai: punktu skaits = (mazākais no piedāvājumiem / piedāvātais) X maksimālais punktu skaits kritērijam. Ja Pircēja pasūtītā Rezerves daļa atrodas Pārdevēja noliktavā (EXW gadījumos), tad Pārdevējam attiecībā uz Rezerves daļu piegādes termiņu tiek piešķirts maksimālais punktu skaits (P1). Kopējais Ofertes maksimālais punktu skaits: P = P1+P2. Pircējs piešķir Līguma izpildes tiesības tam Pārdevējam, kurš saņem Oferšu vērtēšanas maksimālo punktu skaitu (P).

3.12. Pēc Vienošanās 3.11.apakšpunktā minēto darbību veikšanas Pircējs nosūta pa pastu vai uz e-pastu, parakstot attiecīgu dokumentu PDF vai ASIC  formātā ar drošu elektronisko parakstu atbilstoši Eiropas Parlamenta un Padomes Regulas (ES) 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK:

3.12.1. Pārdevējiem — rakstisku paziņojumu par Pārdevēju, kuram tiek pasūtīta Rezerves daļu piegāde, norādot katra Pārdevēja saņemto punktu skaitu;

3.12.2. Pārdevējam, kuram tiek pasūtīta Rezerves daļu piegāde — Akcepta vēstuli (Akcepta vēstules paraugs — 4. pielikums).

4. Līguma izpildes kārtība un Rezerves daļu nodošanas kārtība
4.1. Pēc Akcepta vēstules saņemšanas Pārdevējs veic attiecīgo Rezerves daļu piegādi atbilstoši Līgumā: 
4.1.1. noteiktajam par Rezerves daļām, piegādes vietu un piegādes termiņu un Tehniskās specifikācijas prasībām;
4.1.2. noteiktajam piegādes veidam saskaņā ar Pircēja Uzaicinājumā norādīto informāciju un INCOTERMS 2020 prasībām.
4.2. Pārdevējs ir atbildīgs par rezerves daļu iepakošanu un nodošanu kurjeram.
4.3. EXW gadījumos Pārdevējs, izmantojot Pircēja kurjerpasta klienta numuru, izsauc kurjeru un  nodod rezerves daļas kurjeram, tos transportēšanai uz Piegādes vietu.

4.4. Pārdevējs visas Rezerves daļas piegādā kopā ar to kvalitāti apliecinošiem dokumentiem, atbilstoši KR prasībām.

4.5. Pircējs, saņemot Rezerves daļas, 3 (trīs) darba dienu laikā pārbauda Rezerves daļu atbilstību Vienošanās un Līguma prasībām. 
4.6. Ja Rezerves daļas pārbaudes laikā netiek konstatēti trūkumi, Pircēja atbildīgā persona pieprasa Pārdevējam Attaisnojuma dokumentu par piegādātajām Rezerves daļām, nosūtot pieprasījumu uz attiecīgo Vienošanās 9.1.2. apakšpunktā norādīto e-pasta adresi. 
Piezīme: Pircējs pieprasa Pārdevējam Attaisnojuma dokumentu par piegādātajām Rezerves daļām katrai piegādes partijai atbilstoši Līgumā noteiktajiem piegādes termiņiem. Ja Rezerves daļas piegādātas viena kalendārā mēneša laikā, Pircējs tiesīgs prasīt un Pārdevējs tās norāda vienā Attaisnojuma dokumentā.  
4.7. Pārdevējs, saņemot Pircēja pieprasījumu izrakstīt Attaisnojuma dokumentu, pēc iespējas ātrāk, bet ne vēlāk kā 2 (divi) darba dienu laikā nosūta Attaisnojuma dokumentu uz Pircēja atbildīgās personas e-pastu un uz e-pastu asop@rs.gov.lv. 
4.8. Ja Pārdevējs iesniedz attaisnojuma dokumentu, kurš ir elektroniskais rēķins atbilstoši Latvijas Republikas normatīvo aktu prasībām par piemērojamo elektroniskā rēķina standartu, Pārdevējs šādu attaisnojuma dokumentu nosūta uz Pircēja atbildīgās personas e-pastu un uz e-pastu asop@rs.gov.lv.
Piezīme: ja Attaisnojuma dokumentu izraksta Latvijas Republikas rezidents, tad Attaisnojuma dokumentu sagatavo vienā no šādiem veidiem:

(1) papīra formātā un nosūta Pircējam ar ierakstītu vēstuli uz adresi: “Jaunsmilgas”, Runtorta, Isnaudas pagasts, Ludzas novads;
(2) elektroniskā formātā atbilstoši Latvijas Republikas normatīvo aktu prasībām uz Pircēja atbildīgās personas e-pastu un uz e-pastu asop@rs.gov.lv;
(3) ja Pārdevējs iesniedz attaisnojuma dokumentu, kas ir elektroniskais rēķins atbilstoši Latvijas Republikas normatīvo aktu prasībām par piemērojamo elektroniskā rēķina standartu, Pārdevējs šādu attaisnojuma dokumentu nosūta uz Pircēja atbildīgās personas e-pastu un uz e-pastu asop@rs.gov.lv.
4.9. Pircēja parakstīts Attaisnojuma dokuments ir apliecinājums par Rezerves daļu pieņemšanu.

4.10. Ja Rezerves daļas pārbaudes laikā tai tiek konstatēts, ka Rezerves daļa neatbilst Līgumā norādītai Rezerves daļai (piegādāta cita Rezerves daļa), Rezerves daļa neatbilst Vienošanās noteiktajai kvalitātei vai arī kopā ar Rezerves daļu netiek piegādāts kvalitāti apliecinošs dokuments, Pircēja atbildīgā persona Preci nepieņem, neparaksta Attaisnojuma dokumentu un sastāda defekta aktu (defekta akta paraugs — Vienošanās 5. pielikums), kurā norāda konstatētos trūkumus vai defektus, to novēršanas termiņu un veidu. Pārdevēja atbildīgā persona parakstās par defekta akta saņemšanu. Defekta akts pēc tā parakstīšanas kļūst par Vienošanās neatņemamu sastāvdaļu.

4.11. Ja Pārdevējs neparaksta Defekta aktu, tas ir spēkā tikai ar Pircēja parakstu un ar dienu, kad Pircējs to veicis.
4.12. Pārdevēja pienākums ir defekta aktā norādītajā termiņā, bet ne vēlāk kā 30 (trīsdesmit) kalendāro dienu laikā no defekta akta sastādīšanas un parakstīšanas dienas, apmainīt neatbilstošo Rezerves daļu pret ar Vienošanos noteiktajam un Līgumam atbilstošu, piegādāt kvalitāti apliecinošu dokumentu vai novērst Rezerves daļas defektus, nepieprasot papildu samaksu no Pircēja.
4.13. Pēc Attaisnojuma dokumenta parakstīšanas jautājumi par Rezerves daļas kvalitāti un atbilstību tiek risināti saskaņā ar Rezerves daļas garantijas noteikumiem.
5. Līgumcena un norēķinu veikšanas kārtība
5.1. Maksimālā Rezerves daļas cena par vienību ir noteikta Vienošanās 2. pielikumā “Finanšu piedāvājums” (turpmāk — Finanšu piedāvājums). 

5.2. Finanšu piedāvājumā noteiktajās cenās ietverti visi Pārdevēja paredzamie tiešie un netiešie izdevumi (t.sk. visi maksājamie nodokļi un nodevas, izņemot pievienotās vērtības nodokli) saistībā ar jebkāda veida iespējamām izmaksām attiecībā uz Rezerves daļu piegādi uz Piegādes vietu.

5.3. Pircējs un Pārdevēji vienojas, ka Vienošanās līgumcena nepārsniedz 3 000 000,00 EUR (trīs miljoni euro un 0 centi) bez PVN.

5.4. Pircējs apmaksā Pārdevēja piegādātās Rezerves daļas atbilstoši Līgumā noteiktajām cenām. 
5.5. Pircējs veic apmaksu 30 (trīsdesmit) kalendāro dienu laikā pēc Rezerves daļas pieņemšanas un Attaisnojuma dokumenta parakstīšanas saskaņā ar Vienošanas 4.9. apakšpunktu.

5.6. Līdzējiem vienojoties, Pircējs var samaksāt avansā līdz 40 % (četrdesmit procenti) no kopējās konkrētā Līguma summas.

5.7. Par maksājuma izpildes dienu tiek uzskatīta diena, kad Pircējs ir nodevis Valsts kasei Attaisnojuma dokumenta apmaksas maksāšanas uzdevumu.
5.8. Pievienotās vērtības nodoklis tiek aprēķināts un maksāts saskaņā ar Latvijas Republikas spēkā esošajiem normatīvajiem aktiem.
6. Garantijas noteikumi un Rezerves daļu kvalitāte
6.1. Pārdevējs piegādā kvalitatīvu Rezerves daļu un dod piegādātajai Rezerves daļai garantiju, atbilstoši Tehniskajā specifikācijā noteiktajam. Garantijas termiņš sākas ar Attaisnojuma dokumenta parakstīšanas dienu.
6.2. Visus ar garantijas saistību izpildi saistītos izdevumus sedz Pārdevējs.

6.3. Ja Pircējs Rezerves daļas garantijas termiņā konstatē Rezerves daļai trūkumu vai defektu, kas nav radies sakarā ar Rezerves daļas nepareizu glabāšanu vai Rezerves daļas ražotāja garantijas noteikumiem neatbilstošu ekspluatāciju, Pircējs uz attiecīgā Pārdevēja Vienošanās 9.1.2. apakšpunktā norādīto e-pasta adresi nosūta defekta aktu.

6.4. Līdzēji vienojas, ka defekta aktu Pārdevējs ir saņēmis otrajā darba dienā pēc tā nosūtīšanas un defekta akta nosūtīšanas apliecinājums ir izdruka no Pircēja e-pasta pakalpojumu sniedzēja informatīvās sistēmas.
6.5. Pārdevēja atbildīgajai personai vai pilnvarotai personai un Pircēja atbildīgajai personai 2 (divi) darba dienu laikā pēc defekta akta saņemšanas jāvienojas par konstatēto defektu novēršanas kārtību un termiņu, kas nevar būt ilgāks par 70 (septiņdesmit) kalendāra dienām. Atzīme par vienošanos tiek izdarīta uz defekta akta un to paraksta Līdzēju pārstāvji.
7. Līdzēju atbildība un līgumsodi
7.1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai Vienošanās vai Līguma izpildē iesaistīto trešo personu neuzmanības vai ļaunprātības rezultātā otram Līdzējam nodarītajiem zaudējumiem, atbilstoši Latvijas Republikas normatīvo aktu regulējumam.
7.2. Ja Pārdevējs neievēro Līgumā noteikto piegādes termiņu, tad Pircējam ir tiesības prasīt līgumsoda samaksu par katru termiņa kavējuma kalendāro dienu:

7.2.1. 0,002 % (nulle, komats, nulle nulle divi procenti) apmērā no Līguma cenas, bet ne vairāk kā 10 % (desmit procenti) apmērā no Līguma cenas (ja Līguma cena pārsniedz 100 000,00 EUR);

7.2.2. 0,02 % (nulle, komats, nulle divi procenti) apmērā no Līguma cenas, bet ne vairāk kā 10 % (desmit procenti) apmērā no Līguma cenas (ja Līguma cena ir 20 000,00 EUR vai lielāka, bet nepārsniedz 100 000,00 EUR);

7.2.3. 0,2 % (nulle, komats, divi procenti) apmērā no Līguma cenas, bet ne vairāk kā 10 % (desmit procenti) apmērā no Līguma cenas (ja Līguma cena nesasniedz 20 000,00 EUR).
7.3. Ja, novēršot trūkumus vai defektus, tiek kavēts Līgumā noteiktais Rezerves daļas piegādes termiņš, Pircējam ir tiesības pieprasīt 30,00 euro (trīsdesmit euro un 0 centi) līgumsodu par katru trūkuma vai defektu novēršanas dienu, bet ne vairāk kā 10 % (desmit procenti) apmērā no Līguma cenas.
7.4. Ja Pārdevējs neievēro Vienošanās 6.5. apakšpunktā noteiktajā kārtībā parakstītajā defekta aktā noteikto defektu novēršanas termiņu, Pircējam ir tiesības pieprasīt 30,00 euro (trīsdesmit euro un 0 centi) līgumsodu par katru nokavēto dienu, bet ne vairāk kā 10 % (desmit procenti) apmērā no Līguma cenas.
7.5. Ja Pārdevējs nav nodrošinājis kāda ar Vienošanos noteiktā pienākuma izpildi, kas nav Rezerves daļas piegādes termiņa un Vienošanās 4.10. un 6.5. apakšpunktu trūkumu novēršanas termiņa izpilde, bet Līgums vēl nav noslēgts, tad Pircējs var fiksēt šādu gadījumu, nosūtot Pārdevējam pretenziju ierakstīta pasta sūtījuma veidā, un Pircējam ir tiesības pieprasīt no Pārdevēja ikreizēju līgumsoda samaksu 50,00 (piecdesmit euro un 0 centi) apmērā.
7.6. Ja Pircējs neievēro maksājumu termiņu, tas maksā Pārdevējam līgumsodu:

7.6.1. 0,002 % (nulle, komats, nulle nulle divi procenti) apmērā no laikā nesamaksātās summas par katru nokavēto kalendāro dienu, bet ne vairāk kā 10 % (desmit procenti) no laikā nesamaksātās summas (ja Līguma cena pārsniedz 100 000,00 EUR);

7.6.2. 0,02 % (nulle, komats, nulle divi procenti) apmērā no laikā nesamaksātās summas par katru nokavēto kalendāro dienu, bet ne vairāk kā 10 % (desmit procenti) no laikā nesamaksātās summas (ja Līguma cena ir 20 000,00 EUR vai lielāka, bet nepārsniedz 100 000,00 EUR);

7.6.3. 0,2 % (nulle, komats, divi procenti) no laikā nesamaksātās summas par katru nokavēto kalendāro dienu, bet ne vairāk kā 10 % (desmit procenti) no laikā nesamaksātās summas (ja Līguma cena nesasniedz 20 000,00 EUR).

7.7. Jebkura ar Vienošanos noteiktā zaudējumu kompensācija vai līgumsoda samaksa neatbrīvo Līdzējus no to saistību pilnīgas izpildes.

8. Vispārējas Līdzēju tiesības un pienākumi
8.1. Pārdevēja tiesības un pienākumi:

8.1.1. Pārdevēja pienākums būt reģistrētam, licencētam un sertificētam atbilstoši nozares standartiem;

8.1.2. Pārdevējam ir pienākums sagatavot un iesniegt Pircējam Vienošanās noteiktos dokumentus noteiktajos termiņos;
8.1.3. Pārdevējam ir pienākums pēc Pircēja pieprasījuma precizēt Oferti pirms Ofertes akceptēšanas, lai saņemtu Uzaicinājumam un Vienošanās prasībām atbilstošu Oferti;
8.1.4. Pārdevējs atbild par akceptētās Ofertes nosacījumu izpildi un Pircējam nodoto Rezerves daļu atbilstību Vienošanās prasībām;

8.1.5. Pārdevējam ir tiesības veikt ekvivalentu Rezerves daļu piegādi, ja attiecīgo ekvivalento Rezerves daļu izmantošanas iespējamību pieļauj Helikopteru ražotāja tehniskā dokumentācija.
8.2. Pircēja tiesības un pienākumi:

8.2.1. Pircējam ir tiesības pieprasīt no Pārdevēja precizēt Oferti pirms Ofertes akceptēšanas, lai saņemtu Uzaicinājumam un Vienošanās prasībām atbilstošu Oferti;

8.2.2. Pircējam ir pienākums veikt maksājumu par pieņemto Rezerves daļu saskaņā ar Vienošanās prasībām. 
9. Līdzēju atbildīgās personas
9.1. Līdzēji vienojas, ka ar Vienošanās vai Līguma izpildi saistītos jautājumus risinās šādas Līdzēju atbildīgās personas:

9.1.1. Pircēja atbildīgā persona: [vārds uzvārds, tālruņa numurs ____________, faksa numurs __________, e–pasta adrese ______________];

9.1.2. Pārdevēja atbildīgā persona: [vārds uzvārds, tālruņa numurs ____________, faksa numurs __________, e–pasta adrese ______________].
9.2. Atbildīgajām personām ir šādas tiesības:

9.2.1. parakstīt Attaisnojuma dokumentu, kontrolējot cenu atbilstību; 

9.2.2. nepieciešamības gadījumā parakstīt dokumentu par Rezerves daļu neatbilstību Attaisnojuma dokumentā norādītajam;

9.2.3. pieteikt pretenzijas par Vienošanās vai Līguma saistību nepienācīgu izpildi;
9.2.4. risināt jautājumus, kas saistīti ar nekvalitatīvām Rezerves daļām;
9.2.5. risināt citus organizatoriskos jautājumus, kas saistīti ar Vienošanās vai Līguma izpildi;
9.3. Atbildīgajām personām nav tiesību veikt labojumus vai izdarīt grozījumus Vienošanās vai tā pielikumos.
10. Vienošanās un Līguma darbības termiņš, 

Vienošanās grozīšana un laušana
10.1. Vienošanās stājas spēkā ar tās parakstīšanas brīdi un ir spēkā 4 (četri) gadus. 

10.2. Attiecīgais Līgums stājas spēkā no Pircēja Akcepta vēstules nosūtīšanas dienas Pārdevējam. Līguma darbības termiņš izbeidzas ar Līdzēju pilnīgu saistību izpildi katra Līguma ietvaros.
10.3. Vienošanās (Līgumu) var grozīt vai izbeigt Līdzējiem savstarpēji vienojoties un ievērojot Publisko iepirkumu likuma prasības. Šīs vienošanās tiek noformētas rakstiski un kļūst par Vienošanās (Līguma) neatņemamām sastāvdaļām.

10.4. Līdzēji var vienoties par Finanšu piedāvājumā norādīto cenu neparedzamu izmaiņu, ja Rezerves daļu tirgus cena, salīdzinājumā ar Vienošanās noslēgšanas dienu, ir cēlusies (piemēram, inflācija, nodokļu likmes izmaiņas, piedāvāto rezerves daļu ražotāja cenas izmaiņas). 


10.5. Ja Pārdevējs Rezerves daļu cenu kāpumu pamato ar Vienošanās 10.4. apakšpunktā minēto neparedzamu iemeslu, Pārdevējs 30 (trīsdesmit) kalendāro dienu laikā pēc 10.4. apakšpunktā minēto neparedzamu apstākļu iestāšanās iesniedz Pircējam rakstisku lūgumu, kā arī attiecīgus pamatojošus dokumentus, tajā skaitā Rezerves daļas ražotāja dokumentu un valsts kompetentas iestādes izziņu (izdevumiem, kuri saistīti ar Rezerves daļas piegādi un nav noteikti Rezerves daļas ražotāja cenrādī),  kas apstiprina Pārdevēja informāciju par Rezerves daļu cenu kāpumu. Šādā gadījumā cenu pieaugums procentuālā izteiksmē ir pieļaujams tikai kompetentas iestādes izziņā norādītajā apjomā. Minēto lūgumu Pārdevējs var iesniegt Pircējam tikai vienu reizi gadā, bet ne ātrāk kā pēc viena gada pēc Vienošanās noslēgšanas. Ja Pārdevējs nesniedz informāciju par Rezerves daļu cenu kāpumu šajā apakšpunktā noteiktajā termiņā, tad Pārdevējam ir pienākums pārdot Rezerves daļas par sākotnēji Finanšu piedāvājumā noteiktajām cenām.



10.6. Pircējs pēc Vienošanās 10.5. apakšpunktā minētā lūguma saņemšanas dienas izvērtē vai Pārdevēja iesniegtie pierādījumi ir atzīstami vai nav atzīstami par pietiekamiem. 



10.7. Pārdevējs ir tiesīgs Vienošanās izpildē iesaistīt apakšuzņēmējus, ievērojot Publisko iepirkumu likuma 62. panta noteikumus.


10.8. Pircējam ir tiesības vienpusēji lauzt Vienošanos vai Līgumu, rakstveidā brīdinot par to Pārdevēju vismaz 30 (trīsdesmit) kalendārās dienas iepriekš, ja:

10.8.1. Pārdevējs ir vairāk par 2 (divi) mēnešiem nokavējis Rezerves daļu piegādes termiņu vai pēc atkārtota rakstiska brīdinājuma neievēro garantijas noteikumus;

 
10.8.2. Pārdevējs ir piegādājis Vienošanās vai Līguma noteikumiem neatbilstošu Rezerves daļas un šī neatbilstība nav vai nevar tikt novērsta Rezerves daļu piegādes termiņā;


10.8.3. ja nepārvaramas varas apstākļi turpmāku Vienošanos vai Līguma izpildi padara neiespējamu un nepārvaramas varas apstākļi kopā ilguši vairāk par 1 (viens) mēnesi;


10.8.4. turpmāku Vienošanās vai Līguma izpildi apgrūtina vai padara neiespējamu nepārvarama vara.

 

10.9. Pircējam ir tiesības vienpusēji lauzt Vienošanos vai Līgumu, rakstveidā brīdinot par to Pārdevēju:




10.9.1. Pārdevējs Vienošanās vai Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus;




10.9.2. Pārdevējs ir patvaļīgi pārtraucis Vienošanās vai Līguma izpildi, tai skaitā nav sasniedzams savā juridiskajā adresē;



10.9.3. ja Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.10. Ja Vienošanās vai Līgums tiek atcelts, pamatojoties uz Vienošanās 10.8. vai 10.9. apakšpunktu, kad Pārdevējs nav piegādājis Rezerves daļas, taču Pircējs veicis priekšapmaksu par to, tad pēc Līdzēju savstarpējas vienošanās:

10.10.1. Pārdevējs 10 (desmit) darba dienu laikā pēc Vienošanās vai Līguma atcelšanas atmaksā Pircējam tā samaksāto summu, kas norādīta Attaisnojuma dokumentā par attiecīgo Līgumu; 
10.10.2. Pircējs neatlīdzina Pārdevējam nekādus izdevumus vai zaudējumus, kas Pārdevējam radušies saistībā ar Vienošanās vai Līguma atcelšanu.

10.11. Ja Vienošanās vai Līgums tiek atcelts, pamatojoties uz Vienošanās 10.8. vai 10.9. apakšpunktu, kad Pārdevējs jau piegādājis Rezerves daļas, taču Pircējs vēl nav samaksājis par tām, tad pēc Līdzēju savstarpējas vienošanās:

10.11.1. Pārdevējs pieņem atpakaļ no Pircēja tam nodotās Rezerves daļas;

10.11.2. visus savus izdevumus un zaudējumus, kas Līdzējiem radušies saistībā ar Vienošanās vai Līguma atcelšanu, katrs Līdzējs sedz pats.

10.12. Būtiski Vienošanās vai Līguma grozījumi ir pieļaujami šādos gadījumos:

10.12.1. Rezerves daļu ražotājs pārstājis ražot Rezerves daļas pēc Rezerves daļu tehniskajiem parametriem, kas noteikti Vienošanās vai Līgumā, bet Pārdevējs piedāvā ekvivalentas Rezerves daļas vai ar labākiem tehniskajiem parametriem vai komplektāciju;


10.12.2. Līguma izpildes termiņi var tikt pagarināti, ja objektīvu iemeslu dēļ Pārdevējs nevar Vienošanās noteiktajā kārtībā uzsākt vai piegādāt Rezerves daļas Līgumā noteiktajā termiņā;

10.12.3.  ja saskaņā ar Rezerves daļu apmaiņas programmas noteikumiem (exchange programm) Pircēja rezerves daļas, kas tika nodotas Pārdevējam nav pakļautas kapitālam remontam (spare parts after overhaul) saskaņā ar remonta rūpnīcas tehnisko atzinumu.  
10.13. Pārdevējs, lūdzot pagarināt Rezerves daļu piegādes termiņu, iesniedz Pircējam pamatojošos dokumentus, kas nepārprotami norāda uz attiecīgās Rezerves daļas piegādes (tajā skaitā ražošanas) kavējuma faktu un objektīvos apstākļus, kas ietekmē piegādes termiņus.

10.14. Pircējs, izvērtējot Pārdevēja iesniegtos dokumentus, ir tiesīgs pagarināt Rezerves daļu piegādes termiņu par tādu laika periodu, kāds objektīvi ir nepieciešams, lai novērstu neparedzēto apstākļu radītās sekas uz Vienošanās vai Līguma izpildi.

Piezīme: ekvivalenta Rezerves daļa ir tāda Rezerves daļa, kas saskaņā ar Rezerves daļas ražotāja tehnisko dokumentāciju paredzēta vienādiem funkcionālajiem mērķiem un atbilst KR noteiktajām sertificēšanas un kvalitātes prasībām.  
11. Citi noteikumi
11.1. Visi jautājumi, kas netiek regulēti ar Vienošanos, tiek risināti saskaņā ar Latvijas Republikas normatīvajiem aktiem.

11.2. Vienošanās vai Līgums ir saistošs visām trešajām personām, kas likumīgi pārņem Līdzēju tiesības un pienākumus.

11.3. Visi Līdzēju strīdi, kas rodas saistībā ar Vienošanās vai Līguma izpildi, tiek izskatīti Līdzēju savstarpējās sarunās, kas tiek protokolētas (ierakstītas). Ja strīds sarunās netiek atrisināts 20 (divdesmit) kalendāro dienu laikā no strīda izcelšanās dienas, strīda izskatīšana notiek Latvijas Republikas tiesā pēc Pircēja juridiskās adreses.

11.4. Nekādi strīdi vai domstarpības neatbrīvo Līdzējus no saistību izpildes, ko tām uzliek Vienošanās vai Līgums.

11.5. Līdzēji garantē konfidencialitātes principa ievērošanu un apņemas nenodot trešajām personām Vienošanās vai Līguma izpildes gaitā par otru Līdzēju iegūto informāciju, izņemot Latvijas Republikas normatīvajos aktos noteiktos gadījumus.

11.6. Lai nodrošinātu pienācīgu ar Vienošanās vai Līgumu uzņemto saistību izpildi, Līdzējiem ir pienākums 2 (divi) darba dienu laikā rakstiski brīdināt otru Līdzēju par: reorganizāciju, par izmaiņām personu ar paraksta tiesībām sastāvā, par atbildīgo personu maiņu, savas adreses vai citu rekvizītu maiņu. Šāds paziņojums nav uzskatāms par Vienošanās grozījumiem Vienošanās 10.3. apakšpunkta izpratnē.
11.7. Ja kāds no Līdzējiem nesniedz informāciju Vienošanās 11.6. apakšpunktā noteiktajā termiņā, tas uzņemas atbildību par visiem zaudējumiem, kas šajā sakarā rodas otram Līdzējam.
11.8. Vienošanās sastādīta latviešu valodā uz __ (<skaits vārdiem>) lapām un angļu valodā uz __ (<skaits vārdiem>) lapām __ (<skaits vārdiem>) eksemplāros, no kuriem viens angļu un viens latviešu glabājas pie Pircēja, viens angļu un latviešu pie katra Pārdevēja. Veicot Vienošanās interpretāciju, noteicošais ir Vienošanās teksts latviešu valodā.

11.9. Vienošanās pielikumi, kas ir Vienošanās neatņemamas sastāvdaļas:
11.9.1. 1. pielikums “Tehniskā specifikācija” uz __ (<skaits vārdiem>) lapām;

11.9.2. 2. pielikums “Finanšu piedāvājums” uz __ (<skaits vārdiem>) lapām;
11.9.3. 3. pielikums “Uzaicinājuma projekts” uz __ (<skaits vārdiem>) lapas;
11.9.4. 4. pielikums “Akcepta vēstules projekts” uz __ (<skaits vārdiem>) lapas;
11.9.5. 5. pielikums “Defekta akta projekts” uz __ (<skaits vārdiem>) lapas.

12. Līdzēju rekvizīti un paraksti 

Pircējs:
Pārdevējs:
	Valsts robežsardze
Rūdolfa iela 5, Rīga, LV-1012

	[Iepirkuma procedūras uzvarētāja nosaukums] 
Vienotais reģistrācijas kods: 
Pievienotās vērtības vienotais reģistrācijas kods:

[Juridiskā adrese]
Banka: 

Konts: 

Kods:

	____________________ V. Uzvārds
Z.V.
	____________________V. Uzvārds
Z.V.

	
	




        [Iepirkuma procedūras uzvarētāja nosaukums] 
Vienotais reģistrācijas kods: 
Pievienotās vērtības vienotais reģistrācijas kods:

[Juridiskā adrese]
Banka: 

Konts: 

Kods:
____________________V. Uzvārds
Z.V.
Vienošanās Nr.____________

(iepirkuma identifikācijas numurs VRS 2024/08-03-AVP)

1. pielikums
Tehniskā specifikācija
atklātam konkursam “Helikopteru rezerves daļu piegāde (4 gadus)”

(iepirkuma identifikācijas numurs VRS 2024/08-03-AVP)
(Saskaņā ar iepirkuma procedūras VRS 2024/08-03-AVP nolikuma tehnisko specifikāciju un atbilstoši pretendenta piedāvājumam.)
Vienošanās Nr.____________
(iepirkuma identifikācijas numurs VRS 2024/08-03-AVP)

2. pielikums

Finanšu piedāvājums
atklātam konkursam “Helikopteru rezerves daļu piegāde (4 gadus)”

(iepirkuma identifikācijas numurs VRS 2024/08-03-AVP)
(Saskaņā ar iepirkuma procedūras VRS 2024/08-03-AVP nolikuma finanšu piedāvājuma formu un atbilstoši pretendenta piedāvājumam. Saturs tiks precizēts vienošanās slēgšanas laikā.)
Vienošanās Nr.____________

(iepirkuma identifikācijas numurs VRS 2024/08-03-AVP)

3. pielikums
Uzaicinājuma projekts
<Pircēja iestādes veidlapa>
<vieta> 

<gads>.gada<datums>. mēnesis> Reģ. Nr.
Par uzaicinājumu
                  





  
<Pārdevēja nosaukums>,
     < faksa numurs >

Lūdzu līdz 20__. gada __._________ iesniegt oferti šādu rezerves daļu piegādei saskaņā ar noslēgtās 20__.gada ___.___________ vispārīgās vienošanās reģistrācijas Nr._____ nosacījumiem. 
	Nr.p.k.
	Rezerves daļas nosaukums
	Rezerves daļas numurs
	Daudzums
	Oferšu vērtēšanas kritēriji
	Piegādes termiņš (kalendāra dienas), veids (DDP vai EXW), kurjerpasta pakalpojuma veids
	Piegādes adrese

	1.
	
	
	
	
	
	


Pircējs: amats, vārds, uzvārds





paraksts 

<kontaktpersonas vārds, uzvārds,

 telefona numurs>
Vienošanās Nr.____________

(iepirkuma identifikācijas numurs VRS 2024/08-03-AVP)

4. pielikums

Akcepta vēstules projekts

<Pircēja iestādes veidlapa>
<vieta> 

<gads>.gada <datums>. <mēnesis>     Nr. <numurs>
Par akceptu
<Pārdevēja nosaukums,

faksa numurs>
Valsts robežsardze ir izvērtējusi <Pārdevēja nosaukums>, reģistrācijas numurs <numurs>, ofertes (piedāvājuma) atbilstību atklātā konkursa “Helikopteru rezerves daļu piegāde (4 gadus)” (Id. Nr. VRS 2024/08-03-AVP), 20__. gada __._________ vispārīgās vienošanās (reģistrācijas Nr. _____) un Valsts robežsardzes Aviācijas un speciālo operāciju pārvaldes 20___. gada ___._______vēstules Nr.__________ “Par uzaicinājumu” prasībām un piekrīt <Pārdevēja nosaukums> 20__. gada ___.________ofertei (piedāvājumam; reģistrācijas Nr.__________, reģistrēts Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienestā 20___. gada __. ______ ar Nr. __). 

Pielikumā: <Pārdevēja nosaukums> <dokumenta datums> ofertes kopija uz <lapu skaits> (<skaits vārdiem>) lapām.
<Pircēja amats, vārds, uzvārds>





<paraksts>
<kontaktpersonas vārds, uzvārds,

 telefona numurs>
Vienošanās Nr.____________

(iepirkuma identifikācijas numurs VRS 2024/08-03-AVP)

5. pielikums

Defekta akts
_______________

(sastādīšanas vieta)












20___. gada ___. _____________

	Atzīme par novērsto trūkumu/defektu

	
	
	
	
	
	
	

	
	
	
	
	
	
	


Defekta akts sastādīts uz __ (_______) lapām, pa vienam eksemplāram katram no Līdzējiem.

Defekta aktu sastādīja:

	1.
	Pircēja atbildīgā vai pilnvarotā persona:
	

	
	
	(amats, vārds, uzvārds)

	
	
	

	
	
	(Pircēja adrese, reģ.Nr. u.c. rekvizīti)

	2.
	Pārdevēja atbildīgā vai pilnvarotā persona:
	

	
	
	(amats, vārds, uzvārds)

	
	
	

	
	
	(Izpildītāja adrese, reģ.Nr. u.c. rekvizīti)


	
	/                                        /
	z.v.
	
	/                                      /      z.v.

	
	
	
	
	

	20__. gada

	20__. gada

